آذربایجان اوردوسو ایشغال اولونموش اراضی‌لری آزاد ائتمک اوچون باشلادیغی عملیاتین 8-جی گونونده ایره‌لیلمه‌یه داوام ائده‌رک، جبراییل شهری و 9 کندی آزاد ائدیب.
ائرمنیستان اوردوسونا مخصوص بیر چوخ زیرهلی آراجی محو ائدن آذربایجان عسگرلری یئنه چوخ سایدا سلاح-مهمات اله کئچیریب.
ائرمنیستان اوردوسو ایسه دونن گئجه آذربایجانین مینگه چویر شهری ایله خیزی و آبشرون بؤلگه‌لرینه راکت‌لرله هجوم ائدیب.
آذربایجان پرزیدنتی‌نین کؤمکچی‌سی حیکمت حاجی یئو ائرمنیستانین آذربایجانین مهم سیویل آلت یاپی‌‌یی مقصدلی شکیلده هدف آلماسی‌نین داها بیر ثبوتو باره‌ده تویت پایلاشیب.
مینگه چئویرده انرژی بلوکونون یاخینلیغینا دوشن راکتین فوتولارینی پای‌لاشان حاجی یئو اونون پارتلامادیغینی بیلدیریب.
"ائرمنیستانین آغلینی باشینا ییغماسی و مسئولیتینی درک ائتمه‌سی اوچون باریشا مجبورائتمه داوام ائتمه‌لی‌دیر" دئیه، پرزیدنتین کؤمکچی‌سی قئید ائدیب.
